РЕШЕНИЕ НА КОМИСИЯТА
от 3 юли 2009 година
за изменение на член 23, параграф 4 от приложение I към Регламент (ЕО) № 71/2008 на Съвета за създаване на съвместно предприятие „Чисто небе“
(нотифицирано под номер C(2009) 5134)
(2009/520/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 71/2008 на Съвета от 20 декември 2007 година за създаване на Съвместно предприятие „Чисто небе“ (1), и по-специално член 24, параграф 2 от приложение I към него,
като взе предвид проекта за изменение, одобрен от Управителния съвет на Съвместното предприятие „Чисто небе“ от 10 октомври 2008 г.,
като има предвид, че:
(1)
Управителният съвет на Съвместното предприятие „Чисто небе“ одобри и представи проект за изменение, в който се предлага да бъде заменен текстът на параграф 4 от член 23 от приложение I към Регламент (ЕО) № 71/2008 на Съвета с друг текст, който да даде възможност за дефиниране на права за достъп не само за научно-изследователски цели, но също и за търговско използване, в рамките на договора за безвъзмездно финансиране.
(2)
Доколкото това изменение, което не засяга съществените елементи от устава на Съвместното предприятие „Чисто небе“, е обосновано, в съответствие с член 15 от Регламент (ЕО) № 71/2008, политиката в областта на интелектуалната собственост на Съвместното предприятие „Чисто небе“ следва да се основава на принципите от Регламент (ЕО) № 1906/2006 на Европейския парламент и на Съвета (2), според който правата за достъп включват и използване за търговски цели, и би следвало да водят до насърчаване не само на създаването, но и на използването на знания (в съответствие със съображение 29 и член 23, параграф 2 от приложение I към Регламент (ЕО) № 71/2008),
ПРИЕ НАСТОЯЩОТО РЕШЕНИЕ:
Член 1
Текстът на член 23, параграф 4 от приложение I към Регламент (ЕО) № 71/2008 се заменя със следния текст:
„4. Условията за права на достъп и за лицензи между юридически лица, които са сключили със Съвместното предприятие „Чисто небе“ споразумение за безвъзмездно финансиране, следва да се определят в това споразумение по отношение на предходните знания и новите знания, необходими за целите за изпълнение на проектите, а също и по отношение на новите знания и предходните знания, необходими за използване на новите знания“.
Член 2
Адресат на настоящото решение е Съвместното предприятие „Чисто небе“:
Clean Sky Joint Undertaking
c/o Liam Breslin
European Commission - DG RTD
Clean Sky Joint Undertaking Interim Executive Director
CDMA 04/166
BE-1049 Brussels
Съставено в Брюксел на 3 юли 2009 година.